Ons weet almal dat ons nie lewe vir hierdie aarde nie. Ons leef om eendag in die Hiernamaals op die Nuwe Aarde voor die troon van God te gaan woon.
Die Here het die hemel en die aarde in ses dae geskape. Op die sewende dag het Hy gerus. Hy het nie gerus omdat Hy moeg was nie - Hy het Hom verlustig in sy handewerk. Van daardie dag af het God beveel dat die dag as ‘n rusdag onderhou moes word.
Ons moet dus besef dat hierdie besondere dag ‘n dag is wat sy eie verantwoordelikhede met hom saamdra.
Gehoorsaamheid aan God beteken dat ons die manier waarop ons die dag benut, sal doen volgens die reëls wat God neergelê het.
Soek God terwyl Hy Hom laat vind - so staan dit mos geskryf! Dit geld seker ook van die Sabbat. Daarom moet ons die dinge wat van die Sondag ‘n Sabbat maak, nakom:
Ons moet God in ons aanbidding en in ons rus soek, terwyl Hy ons nog in die aardse tyd die geleentheid daarvoor skenk.
Ons sal daar geen sonde doen nie. Romeine 6:11 maak dit tog duidelik dat ons liggame vir die sonde dood sal wees, maar lewend vir Christus.